Små (ca. 3 millimeter), avlange, sylindriske, mørkbrunlige snutebiller. Oversiden er spredt kledt med nokså lange, fine hår. Snuten er bred og omtrent så lang som resten av hodet. Antennene er knebøyde, forholdsvis korte, men en en-leddet klubbe. Pronotum er tønneformet, omtrent så bredt som langt, grovt og tett punktert. Dekkvingene er avlange, kraftig punkterte. Beina er korte og kraftige, leggene på alle beinpar med kraftige, krumme pigger i spissen.